APSTIPRINĀTS

Valsts reģionālās attīstības aģentūras

iepirkuma komisijas

2016.gada 18.marta sēdē, protokols Nr.1

\_\_\_\_\_\_\_\_\_\_\_\_\_\_\_ O.Fiļipovičs

**Valsts reģionālās attīstības aģentūra**

**Atklāta konkursa**

**„Par medicīnas preču piegādi**

**Elektronisko iepirkumu sistēmas dalībniekiem”**

**(Id. Nr. VRAA/2016/03/AK/CI-102)**

**NOLIKUMS**

Rīga

2016

**Saturs**

[1. Vispārīgā informācija 3](#_Toc379985856)

[2. Informācija par iepirkuma priekšmetu 6](#_Toc379985857)

[3. Pretendentu atlases prasības 7](#_Toc379985858)

[4. Iesniedzamie dokumenti 7](#_Toc379985859)

[5. Piedāvājumu vērtēšanas un izvēles kritēriji 10](#_Toc379985860)

[6. Pretendenta tiesības un pienākumi 11](#_Toc379985861)

[7. Pielikumi 12](#_Toc379985862)

# 1. Vispārīgā informācija

**1.2. Pasūtītājs**

Valsts reģionālās attīstības aģentūra, kas veic centralizēto iepirkumu institūcijas funkcijas saskaņā ar Publisko iepirkumu likuma 16.pantu (turpmāk – Pasūtītājs).

1.2.1. Pasūtītāja rekvizīti:

Valsts reģionālās attīstības aģentūra

Elizabetes iela 19, Rīga, LV-1010

Reģistrācijas numurs: 90001733697

1.2.2. Pasūtītāja kontaktpersonas, kas ir tiesīgas iepirkuma procedūras gaitā sniegt organizatorisku informāciju par procedūru:

*Dace Muceniece* – Valsts reģionālās attīstības aģentūras Elektronisko iepirkumu departamenta vecākā konsultante, e-pasta adrese: [dace.muceniece@vraa.gov.lv](mailto:dace.muceniece@vraa.gov.lv)

Tālrunis saziņai 66155511.

**1.3. Pircēji**

Valsts pārvaldes vai pašvaldību iestādes, pašvaldības, citas atvasinātas publiskas personas vai tās institūcijas, kuras ir uzskatāmas par pasūtītāju Publisko iepirkumu likuma vai Sabiedrisko pakalpojumu sniedzēju iepirkumu likuma izpratnē un kuras ir reģistrētas e-katalogu sistēmā (turpmāk – Pircēji).

**1.4. Iepirkuma procedūras veids**

Atklāts konkurss (turpmāk – Konkurss), kas tiek organizēts saskaņā ar Publisko iepirkumu likumu.

**1.5. Nolikuma saņemšana**

1.5.1. Visa aktuālā informācija par Konkursu, t.sk. Nolikums (turpmāk – Nolikums), Nolikuma grozījumi un atbildes uz ieinteresēto piegādātāju jautājumiem, ir pieejama Pasūtītāja tīmekļa vietnē [www.vraa.gov.lv/lv/about/iepirkumi/](http://www.vraa.gov.lv/lv/about/iepirkumi/) (tikai Nolikuma pamatteksts) un [www.eis.gov.lv](http://www.eis.gov.lv).

*Reģistrējoties Elektronisko iepirkumu sistēmas e-konkursu apakšsistēmā šā iepirkuma sadaļā kā Nolikuma saņēmējs, ieinteresētā persona var reģistrēties kā Nolikuma saņēmējs*.

1.5.2. Ja Konkursa Nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.

**1.6. Vispārīgās vienošanās darbības vieta un laiks**

1.6.1. Vispārīgās vienošanās (turpmāk – Vispārīgā vienošanās) darbības termiņš ir 12 (divpadsmit) mēneši no Vispārīgās vienošanās spēkā stāšanās dienas.

Nolūkā nodrošināt e-kataloga darbības nepārtrauktību e-kataloga uzturētājs (t.i., Pasūtītājs) var vienpusēji pagarināt Vispārīgās vienošanās darbības termiņu, bet ne ilgāk kā par 24 (divdesmit četriem) mēnešiem, noformējot attiecīgu paziņojumu.

Vispārīgās vienošanās darbības termiņa pagarināšanas obligāts priekšnosacījums ir tirgū pieejamā un e-katalogu sistēmas lietotājiem nepieciešamā preču klāsta būtisku izmaiņu neesamība.

1.6.2. Vispārīgās vienošanās darbības vieta – Latvijas Republikas teritorija.

**1.7. Piegādes vieta**

Preces piegāde ir paredzēta visā Latvijas Republikas teritorijā, pamatojoties uz Elektronisko iepirkumu sistēmā noslēgto darījumu.

**1.8. Piedāvājumu iesniegšanas un atvēršanas vieta, datums, laiks un kārtība**

1.8.1. Pretendents (turpmāk – Pretendents) piedāvājumu iesniedz līdz **2016.gada 9.maija plkst.10.00** Elektronisko iepirkumu sistēmas e-konkursu apakšsistēmā.

Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.

1.8.2. Iesniegtie piedāvājumi tiks atvērti Valsts reģionālās attīstības aģentūras telpās, Elizabetes ielā 19, 2.stāva sēžu zālē, Rīgā, **2016.gada 9.maijā plkst.10.00**pēc piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.

1.8.3. Ja Pretendents piedāvājuma datu aizsardzībai izmantojis piedāvājuma šifrēšanu (saskaņā ar Nolikuma 1.9.1.3.apakšpunktu), Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

**1.****9. Piedāvājuma noformēšana**

1.9.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:

1.9.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

1.9.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

1.9.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

1.9.2. Sagatavojot piedāvājumu, Pretendents ievēro, ka:

1.9.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar MS Office 2003 (vai vēlāka programmatūras versija) rīkiem lasāmā formātā. Iesniedzot piedāvājumu, Pretendents šos elektroniskā formā sagatavotos dokumentus paraksta ar drošu elektronisko parakstu.

1.9.2.2. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.

1.9.3. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.

1.9.4.    Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 37.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

1.9.5. Visas piedāvātās cenas norāda *euro* (EUR) bez pievienotās vērtības nodokļa (PVN).

1.9.6. Iesniedzot piedāvājumu, Pretendents ir iepazinies un pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.

1.9.7. Iesniegtie piedāvājumi, izņemot Publisko iepirkumu likuma 55.panta 4¹.daļā, kā arī izņemot, ja pretendents piedāvājumu atsauc, paliek Pasūtītāja īpašumā.

1.9.8. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

Ja piedāvājums saturēs kādu no šajā punktā minētajiem riskiem, tas netiks izskatīts.

**1.10. Cita informācija**

1.10.1. Pasūtītājs un ieinteresētie piegādātāji vai Pretendents ar informāciju apmainās Publisko iepirkumu likumā noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai.

Paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās kā Nolikuma saņēmēji, saņem uz norādītajām e-pasta adresēm.

1.10.2. Pasūtītājs reģistrē ieinteresētos piegādātājus, kuriem ir izsniegts Nolikums, vai kuri ir pieteikušies kā Nolikuma saņēmēji.

1.10.3. Ieinteresēto piegādātāju sanāksme notiks **2016.gada 31.martā plkst.14.30** Valsts reģionālās attīstības aģentūras telpās, 2.stāva sēžu zālē, Elizabetes ielā 19, Rīgā.

# 2. Informācija par iepirkuma priekšmetu

2.1. Iepirkuma priekšmets ir medicīnas preču (turpmāk – Prece) piegāde Elektronisko iepirkumu sistēmas dalībniekiem atbilstoši Nolikuma 2.nodaļā un tehniskajā specifikācijā (Nolikuma 2.pielikums) (turpmāk – Tehniskā specifikācija) noteiktajām prasībām.

Iepirkuma priekšmets ir sadalīts **18 (astoņpadsmit)** **daļās** (turpmāk – preču grupa) atbilstoši Tehniskajai specifikācijai (Nolikuma 2.pielikums):

1. **Pārsēji, salvetes, saites, ģipša saites, plāksteri, marle**
2. **Tamponi, hemostātiski sūkļi, vate, lignīns, pārklāji**
3. **Sterilizācijas materiāli**
4. **Cimdi un to turētāji**
5. **Cepures, maskas, aizsargbrilles, bahilas**
6. **Materiāli un komplekti procedūrām un operācijām, dezinfekcijas līdzekļi**
7. **Vēnu katetri**
8. **Adatas, šļirces, lancetes**
9. **Skābekļa maskas**
10. **Zondes, intubācijas caurules, urīnpūšļa katetri**
11. **Elektrodi**
12. **Ginekoloģiskie materiāli**
13. **Skalpeļi**
14. **Fonendoskopi**
15. **Inkontinences līdzekļi**
16. **Priekšmeti pacientu aprūpei**
17. **Piederumi medicīnisko atkritumu savākšanai**
18. **Iemutis portatīvajam alkometram, medicīniskais spirts, aptieciņas birojiem un automašīnām**

2.2. Pretendents var iesniegt piedāvājumu par visām Nolikuma 2.1.apakšpunktā minētajām iepirkuma priekšmeta preču grupām vai par katru attiecīgo preču grupu, tās daļu, sadaļu vai atsevišķu pozīciju.

2.3. Pretendents nedrīkst iesniegt piedāvājuma variantus.

2.4. Pretendentam, ko veido personu grupa, kas nav reģistrēta kādā noteiktā juridiskā statusā saskaņā ar kādas Eiropas Savienības dalībvalsts normatīvajiem aktiem un kas tiks uzaicināts slēgt vispārīgo vienošanos, pirms vienošanās noslēgšanas būs pienākums reģistrēt personālsabiedrību normatīvajos aktos noteiktajā kārtībā, kurā katram tās dalībniekam būs pilna atbildība.

# 3. Pretendentu atlases prasības

**3.1. Vispārējie nosacījumi Pretendenta dalībai Konkursā**

Vispārējie nosacījumi Pretendenta dalībai Konkursā ir pieejami Elektronisko iepirkumu sistēmas e-konkursu apakšsistēmā šā iepirkuma sadaļā.

**3.2. Pretendenta kvalifikācijas prasības**

Pretendenta kvalifikācijas prasības ir pieejamas Elektronisko iepirkumu sistēmas e-konkursu apakšsistēmā šā iepirkuma sadaļā.

# 4. Iesniedzamie dokumenti

**4.1. Pieteikums un pretendentu atlases dokumenti**

4.1.1. Pretendenta pieteikums dalībai Konkursā saskaņā ar Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu. Pieteikumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (izziņu no komercreģistra un pilnvaru, ja pieteikumu paraksta pilnvarotā persona).

4.1.2. Ja Pretendents ir personu grupa vai personālsabiedrība (vai Pretendents piesaista apakšuzņēmējus, uz kuru iespējām tas balstās), Nolikuma 3.2.apakšpunktā minētie dokumenti jāiesniedz par visiem personu grupas vai personālsabiedrības dalībniekiem (vai apakšuzņēmējiem) tādā apjomā, kādā attiecīgais dalībnieks (vai apakšuzņēmējs) piedalās Pretendenta kvalifikācijas apliecināšanā.

**4.2. Tehniskais piedāvājums**

Pretendents, iesniedzot tehnisko piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām veidlapām, aizpildot attiecīgas MS Excel formas šūnas, apliecina piedāvātās Preces atbilstību Tehniskajā specifikācijā noteiktajām prasībām[[1]](#footnote-1), apstiprina tās kvalitāti un garantiju. Tehnisko piedāvājumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru).

Pretendents nedrīkst veikt izmaiņas Elektronisko iepirkumu sistēmas e-konkursu apakšsistēmā šā iepirkuma sadaļā publicēto veidlapu struktūrā, t.sk. dzēst vai pievienot rindas vai kolonnas.

4.2.2. Sagatavojot tehnisko piedāvājumu:

4.2.2.1. Pretendentam ir jāidentificē piedāvātā Prece atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajās tehniskā piedāvājuma veidlapās noteiktajam, attiecīgajā ailē norādot saiti (linku)[[2]](#footnote-2) uz Preces (Preces detaļu, ja dažādi ražotāji) ražotāja vai Pretendenta mājaslapu, kur redzams piedāvātās Preces (Preces detaļu, ja dažādi ražotāji) ražotāja noteiktais Preces tehniskais apraksts;

4.2.2.2. pieļaujams atsevišķi nenorādīt tās piedāvātās Preces tehniskās īpašības, kuras ir ietvertas ražotājā noteiktajā preces aprakstā (kas minētas Nolikuma 4.2.2.1.apakšpunktā) un ir nodrošināts, ka attiecīgajā tīmekļa vietnē šī informācija iepirkuma procedūras laikā ir pieejama;

4.2.2.3. jāapraksta tās tehniskās īpašības un risinājumi, ar kuriem Prece atbilst un izpilda „Tehniskā specifikācija – tehniskā piedāvājuma veidlapās” noteiktās prasības citādi, kā tas minēts šajā pielikumā.



Ja Precei nebūs norādīti prasītie identifikatori vai pēc tiem nebūs iespējams identificēt piedāvāto Preci, kā arī, ja piedāvājumā atbilstoši Tehniskās specifikācijas prasībām nebūs norādītas konkrētās piedāvātās Preces tehniskās īpašības un attiecīgo informāciju saskaņā ar Publisko iepirkumu likuma prasībām nebūs iespējams precizēt, piedāvājums attiecīgajā iepirkuma priekšmeta grupā (tās pozīcijā) (Nolikuma 2.1. un 2.2.apakšpunkts) tiks uzskatīts par neiesniegtu (neatbilstošu).

4.2.3. Pretendents var iesniegt piedāvājumu par visām Nolikuma 2.1.apakšpunktā noteiktajām iepirkuma priekšmeta preču grupām vai par kādu attiecīgo preču grupu, tās daļu, sadaļu, atsevišķu preču grupas pozīciju vai vairākām pozīcijām. Ja Pretendents nepiedāvā kādu Preci, attiecīgās pozīcijas rindas kolonnā „Tehniskais piedāvājums” atstājamas neaizpildītas.

4.2.4. Ja Tehniskajā specifikācijā Precei, par kuru Pretendents iesniedz piedāvājumu, paredzēts Pircēja izvēles papildaprīkojums vai papildīpašības, Pretendents sagatavo piedāvājumu, paredzot visu prasīto papildaprīkojumu un papildīpašības.

Ja Precei nebūs piedāvāts viss prasītais papildaprīkojums un papildīpašības, piedāvājums attiecīgajā iepirkuma priekšmeta pozīcijā (Nolikuma 2.1. un 2.2.apakšpunkts) tiks uzskatīts par neatbilstošu.

4.2.5. Tehniskajam piedāvājumam Pretendents pievieno piedāvātās preces ražotāja dokumentācija, kurā iespējams pārliecināties par tehniskajā specifikācijā izvirzīto prasību atbilstību. Attiecībā uz piedāvātās preces uzsūktspējas atbilstību, kas ir noteikta atbilstoši standartā ISO 11948 aprakstītajai metodoloģijai, jāiesniedz no ražotāja un piegādātāja neatkarīgas testēšanas laboratorijas slēdziens - ne vecāks par 5 gadiem. Precēm, kas ietvertas videi draudzīgajā sadaļā, papildus pārējiem dokumentiem jāpievieno eko sertifikāts. Šī prasība attiecas uz tehniskās specifikācijas pozīcijām iepirkuma priekšmeta 15.daļā „Inkontinences preces”.

4.2.6. Visai Pretendenta piedāvātajai precei (izņemot polietilēna bahilas, polietilēna uzročus, polietilēna priekšautus, polietilēna cimdus, pārklājus kušetēm un ādas aprūpes līdzekļus) ir jābūt ar  marķējumu, par ko Pretendents piedāvājumā iekļauj attiecīgu apliecinājumu par  marķējuma esamību piedāvātajām precēm.

4.2.7. Pretendents nodrošina apmācības inkontinences līdzekļu lietošanā attiecībā uz Precēm, kas paredzētas tehniskās specifikācijas pozīcijās CI102.15.1. – CI102.15.14 un CI102.15.28.1 – CI102.15.28.3 Piedāvājumā Pretendents ietver dokumentāciju, kas satur šādu informāciju:

* inkontinence (definīcija, statistika un problēmu aktualizācija);
* inkontinences veidi un cēloņi, anatomiskās un fizioloģiskās īpatnības inkontinentiem pacientiem;
* ādas kopšana inkontinentiem pacientiem (ādas fizioloģija, ādas stāvoklis gados veciem cilvēkiem, ādas higiēna, izgulējumi un to profilakse un ādas bojājumu kopšana, ārstēšana);
* ergonomika (pacientu pārvietošanas tehnika, pozicionēšanas un pārvietošanas tehnikas izvēle, nekustīgs un paralizēts pacients, nekustīgu un paralizētu pacientu pozicionēšanas un pārvietošana);
* praktiskā apmācība darbam ar piedāvātā ražotāja produktiem (inkontinenta pacienta vajadzību novērtēšana un piemērotākā izstrādājuma izvēle, inkontinences izstrādājumu pielāgošana, pacientu novērošana);
* inkontinences aprūpes līdzekļi un to pielietojums (ādas kopšanas līdzekļi, inkontineces izstrādājumi (autiņbiksītes) un citi kopšanas līdzekļi);
* izdevumu optimizācijas iespējas, izmantojot piemērotāko aprūpes līdzekli.

**4.3. Finanšu piedāvājums**

4.3.1. Pretendents iesniedz finanšu piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām veidlapām, aizpildot atbilstošās finanšu piedāvājuma kolonnas ailes. Finanšu piedāvājumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru).

Pretendents, sagatavojot finanšu piedāvājumu atbilstoši Elektronisko iepirkumu sistēmas e-konkursu apakšsistēmā šā iepirkuma sadaļā publicētajām veidlapām, nedrīkst veikt izmaiņas minētās veidlapas struktūrā, t.sk. dzēst vai pievienot rindas vai kolonnas, dzēst vai izmainīt rindās vai kolonnās iestrādātās aprēķinu formulas.

4.3.2. Finanšu piedāvājumā norāda vienas pārdošanas vienības maksimālo cenu *euro* un centos bez PVN ar 4 (četrām) zīmēm aiz komata atsevišķi katrai Precei Vispārīgās vienošanās darbības laikā. Cenā ietver Preces piegādes izmaksas, bojājumu novēršanu garantijas laikā un visus iespējamos riskus, kas saistīti ar tirgus cenu svārstībām, tai skaitā arī ārvalstīs maksājamos nodokļus un nodevas.

4.3.3. Ja Pretendents nepiedāvā kādu Preci vai Pakalpojumu, attiecīgās pozīcijas rinda (attiecīgā cenas aile) jāatstāj neaizpildīta.

# 5. Piedāvājumu vērtēšanas un izvēles kritēriji

**5.1. Pretendentu vērtēšana**

5.1.1. Komisija atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību Nolikumā un Tehniskajā specifikācijā noteiktajām prasībām (t.sk. noformējuma prasībām, kas var ietekmēt piedāvājuma būtību vai tā tiesiski saistošo raksturu Pretendentam) un izvēlas piedāvājumu vai piedāvājumus saskaņā ar izraudzīto piedāvājuma izvēles kritēriju.

Komisija ir tiesīga izslēgt Pretendentu no dalības iepirkuma procedūrā, kā arī neizskatīt Pretendenta piedāvājumu, ja Pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja Pretendents ir piegādātāju apvienība vai personālsabiedrība) nav pildījis iepriekšējo vispārīgo vienošanos, kas bijusi noslēgta par šajā iepirkuma procedūrā ietverto līguma priekšmetu un tādēļ Pasūtītājs ir izmantojis vispārīgās vienošanās noteikumos paredzētās tiesības vienpusēji atkāpties no vispārīgās vienošanās.

5.1.2. Komisija pieņem pamatotu lēmumu par katra piedāvājuma noformējuma atbilstību Nolikuma 1.9.apakšpunktā noteiktajām noformējuma prasībām.

5.1.3. Komisija vērtē pretendentu atlases dokumentus saskaņā ar Nolikuma 3.1., 3.2. un 4.1.apakšpunktu, lai pārliecinātos, vai Pretendents atbilst Nolikumā noteiktajām pretendentu atlases un minimālajām kvalifikācijas prasībām.

**5.2.** **Piedāvājumu vērtēšana**

5.2.1. Komisija pārbauda pretendentu iesniegto tehnisko piedāvājumu atbilstību Nolikuma 4.2.apakšpunkta prasībām un Tehniskajai specifikācijai.

5.2.2. Komisija pārbauda pretendentu iesniegto finanšu piedāvājumu atbilstību Nolikuma 4.3.apakšpunkta prasībām, kā arī pārbauda, vai pretendentu finanšu piedāvājumos nav aritmētisko kļūdu.

**5.3. Vispārīgās vienošanās (iepirkuma līguma) slēgšanas tiesību piešķiršana**

5.3.1 Komisija Vispārīgās vienošanās slēgšanai katrā iepirkuma priekšmeta preču grupas atsevišķajā pozīcijā izvēlas tos pretendentus, kuri atbilst un kuri ir iesnieguši piedāvājumus saskaņā ar iepirkuma procedūras dokumentācijā noteiktajām prasībām.

5.3.2. Aktīvā piegādātāja statuss ar tiesībām slēgt darījumus Elektronisko iepirkumu sistēmā katrā atsevišķā pozīcijā pēc Vispārīgās vienošanās noslēgšanas, vienā no turpmāk norādītajiem veidiem, tiek piešķirts:

5.3.2.1. tiem piegādātājiem, kuri iesnieguši piedāvājumu ar kādu no zemākajām piedāvājuma cenām, kas ietilpst ⅔ (divās trešdaļās)[[3]](#footnote-3) no visu piegādātāju, ar kuriem noslēgta Vispārīgā vienošanās, piedāvātajām cenām konkrētajā pakalpojumu pozīcijā.

Šo veidu piemēro, ja attiecīgajā pozīcijā pretendentu, ar kuriem paredzēts slēgt Vispārīgo vienošanos, skaits ir lielāks vai vienāds ar 12 (divpadsmit);

5.3.2.2. tiem piegādātājiem, kuru piedāvātā līgumcena attiecīgajā pozīcijā nepārsniedz 50% (piecdesmit procentus) virs šajā pozīcijā piedāvāto līgumcenu vidējās cenas, kas tiek aprēķināta[[4]](#footnote-4), saskaitot visu piegādātāju, ar kuriem noslēgta Vispārīgā vienošanās, attiecīgajā pozīcijā piedāvātās līgumcenas un izdalot ar attiecīgo piegādātāju skaitu (noapaļojot līdz 2 (divām) zīmēm aiz komata atbilstoši matemātikas likumiem).

Šo veidu piemēro, ja attiecīgajā pozīcijā pretendentu, ar kuriem paredzēts slēgt Vispārīgo vienošanos, skaits ir mazāks par 12 (divpadsmit).

**5.4. Iepirkuma procedūras pārtraukšana**

5.4.1. Ja kādā iepirkuma priekšmeta preču grupā (attiecīgās preču grupas daļā, sadaļā vai atsevišķā pozīcijā) līgumslēgšanas tiesības ir piešķiramas tikai vienam pretendentam, Komisija, izvērtējot piedāvāto cenu samērības iespējamību Vispārīgās vienošanās darbības laikā, var pieņem lēmumu pārtraukt iepirkuma procedūru attiecīgajā grupā.

5.4.2. Ja Nolikuma 5.4.1.apakšpunktā noteiktajā gadījumā Komisija pieņēmusi lēmumu slēgt Vispārīgo vienošanos, bet līguma darbības laikā attiecīgā piegādātāja e-katalogu sistēmā piedāvātā cena ir nesamērīga, vai ja Vispārīgās vienošanās darbības laikā zūd konkurences apstākļi, un minētā iemesla dēļ e-katalogu sistēmā attiecīgajā iepirkuma priekšmeta preču grupā (attiecīgās preču grupas daļā, sadaļā vai atsevišķā pozīcijā) piedāvātā cena ir nesamērīga, Pasūtītājs var vienpusēji izbeigt Vispārīgo vienošanos šajā preču grupā.

5.4.3. Ja Nolikuma 5.4.1.apakšpunktā noteiktajā gadījumā iepirkuma procedūra ir pārtraukta vai Nolikuma 5.4.2.apakšpunktā noteiktajā gadījumā Vispārīgās vienošanās ir izbeigta, Pasūtītājs, izvērtējot nepieciešamību, var uzsākt jaunu iepirkuma procedūru par attiecīgajā iepirkuma priekšmeta preču grupā (attiecīgās preču grupas daļā, sadaļā vai atsevišķā pozīcijā) ietilpstošo preču vai pakalpojumu iegādi.

# Pretendenti, kam piešķirtas līguma slēgšanas tiesības, pievienojas jau noslēgtajai Vispārīgajai vienošanai uz attiecīgās vienošanās darbības laiku.

# 6. Pretendenta tiesības un pienākumi

**6.1. Pretendenta tiesības**

6.1.1. Iesniegt piedāvājumu.

6.1.2. Iesniedzot piedāvājumu, pieprasīt apliecinājumu, ka Pasūtītājs saņēmis piedāvājumu.

6.1.3. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

**6.2. Pretendenta pienākumi**

6.2.1. Sagatavot piedāvājumu atbilstoši Nolikuma prasībām.

6.2.2. Sniegt patiesu informāciju.

6.2.3. Savlaicīgi uzdot jautājumus par Pretendentam neskaidrajām Nolikuma prasībām, kā arī savlaicīgi sniegt atbildes uz komisijas pieprasījumiem par papildu informāciju, kas nepieciešama piedāvājumu vērtēšanai.

6.2.4. Segt visas izmaksas, kas saistītas ar piedāvājuma un tajā iekļauto dokumentu sagatavošanu un iesniegšanu.

6.2.5. Iesniegt tikai vienu piedāvājumu.

6.2.6. Pretendentam, kas izvēlēts Vispārīgās vienošanās slēgšanai, ir pienākums 3 (trīs) darbdienu laikā no attiecīga Pasūtītāja uzaicinājuma slēgt Vispārīgo vienošanos saņemšanas, parakstīt Vispārīgo vienošanos. Kamēr Pretendents nav parakstījis Vispārīgo vienošanos, Pretendentam nav pieejas Elektronisko iepirkumu sistēmai darījumu slēgšanai. Ja noteiktajā termiņā Pretendents Vispārīgo vienošanos neparaksta un rakstveidā neinformē Pasūtītāju par kavējumu attaisnojošiem iemesliem, uzskatāms, ka Pretendents atteicies no tam piešķirtajām Vispārīgās vienošanās slēgšanas tiesībām.

# 7. Pielikumi

Nolikums ir izstrādāts uz 12 (divpadsmit) lapām, neieskaitot pielikumus. Visi pielikumi ir šā nolikuma neatņemamas sastāvdaļas.

Nolikumam pievienoti šādi pielikumi:

1.pielikums – Piedāvājuma iesniegšanas forma ar pievienotajām datnēm;

2.pielikums – Vispārīgās vienošanās projekts (ar pielikumiem).

*Nolikuma un tā pielikumu oficiālā redakcija ir publicēta Elektronisko iepirkumu sistēmas e-konkursu apakšsistēmā šā iepirkuma sadaļā.*

1. Tehniskās specifikācijas sagatavotas saskaņā ar Publisko iepirkumu likuma 17.panta ceturto daļu un ietver atsauces uz standartiem un, saskaņā ar minētā likuma prasībām, pretendents pozīcijās, kur norādīti noteikti standarti, ir tiesīgs piedāvāt ekvivalentiem standartiem atbilstošas preces.

   Tehniskās specifikācijas sagatavotas tehnisko aprakstu veidā un ietver minimālās precei izvirzītās prasības. Pretendents ir tiesīgs piedāvāt preces, kas tehnisko un citu rādītāju ziņā pārsniedz minimālās prasības, vienlaikus nodrošinot, ka piedāvātās preces funkcionālās, saderības, kvalitātes, lietošanas un citas precei parasti piemītošās vai specifikācijās īpaši noteiktās īpašības uzlabojumu rezultātā nekāda veidā netiek ierobežotas. [↑](#footnote-ref-1)
2. Ja šādu saiti (linku) nav iespējams norādīt, Pretendents var iesniegt ražotāja sagatavotus dokumentus, precīzi norādot dokumenta nosaukumu, atrašanās vietu datu nesējā un lapaspusi dokumentā, kurā ir atrodama nepieciešamā informācija, nepieciešamības gadījumā, identificējot to kā komercnoslēpumu. [↑](#footnote-ref-2)
3. Aprēķināmais skaitlis vienmēr tiek noapaļots uz augšu līdz veselam skaitlim. [↑](#footnote-ref-3)
4. Aprēķināmais skaitlis tiek noapaļots atbilstoši matemātikas likumiem līdz 2 (divām) zīmēm aiz komata. [↑](#footnote-ref-4)